আমরা এমন একটা সমাজে বাস করি যেখানে প্রতিনিয়ত আমাদের ওপরে চাপিয়ে দেয়া হয় অনাকাঙ্ক্ষিত প্রত্যাশা ও ইচ্ছার বোঝা। মা-বাবা সন্তানের ওপরে নিজের ইচ্ছা চাপিয়ে দেন, স্বামী তার স্ত্রীর ওপরে দেন। কর্মক্ষেত্র থেকে শুরু করে শ্বশুরবাড়ি পর্যন্ত কোথাও যেন নিজের ইচ্ছা ও স্বপ্নের মূল্য নেই। একটা কথা মনে রাখবেন, একটাই জীবন আর একবার মৃত্যু হলে আর ফিরে পাবেন না একে। তাই এই এক জীবনে নিজের স্বপ্নকে পূরণ করার চেষ্টা করা মোটেও দোষের কিছু নয়। অন্য কারো স্বপ্ন পূরণ করতে পারেননি বলে দুঃখী হবেন না কখনো, সেটা নিজের সাথে অবিচার করা হয়।